
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI
	  Bucureşti, 13 aprilie 2010

  PL-x  70/2010


A V I Z

asupra proiectului de Lege pentru completarea art.41 din 
Legea nr.13/2007 privind energia electrică
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru completarea Legii nr.13/2007 privind energia electrică, publicată în Monitorul Oficial, Partea I, nr.525 din 22 iulie 2003, cu modificările şi completările ulterioare, trimis cu adresa nr. PL-x 70 din 16 martie 2010 şi înregistrat sub nr. 31/163 din 17 martie 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională. 

Senatul, în calitate de primă Cameră sesizată, a adoptat proiectul de lege în şedinţa din  1 martie 2010.
Proiectul de lege are ca obiect de reglementare completarea art.41 din Legea nr.13/2007 privind energia electrică, publicată în Monitorul Oficial, Partea I, nr.525 din data de 22 iulie 2003, cu modificările şi completările ulterioare, în sensul obligării operatorului de distribuţie la preluarea automată cu justă despăgubire a reţelei de distribuţie extinse, în condiţiile în care la aceasta sunt racordaţi noi utilizatori.
Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din data de           13 aprilie 2010.
Membrii Comisiei juridice, de disciplină şi imunităţi au examinat iniţiativa legislativă supusă avizării, expunerea de motive şi avizul favorabil al Consiliului Legislativ, cu observaţii şi propuneri, înregistrat sub nr.1174 din 12 octombrie 2009. 

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de lege.
În raport de obiectul şi conţinutul reglementării, proiectul de lege  face parte din categoria legilor ordinare. 
	PREŞEDINTE,

Daniel BUDA
	SECRETAR,

Gabriel ANDRONACHE


Consilier parlamentar,

 Irina Petrescu

